**Obrazloženje**

**Nacrta Programa raspolaganja poljoprivrednim zemljištem u**

**vlasništvu Republike Hrvatske za Općinu Sirač**

Temeljem odredbi Zakona o poljoprivrednom zemljištu (Narodne Novine, broj 20/18, 115/18, 98/19, 112/19) predstavničko tijelo jedinice lokalne i područne (regionalne) samouprave donosi Program raspolaganja poljoprivrednim zemljištem u vlasništvu RH.

Programom raspolaganja poljoprivrednim zemljištem u vlasništvu Republike Hrvatske za Općinu Sirač uspostavljaju se osnovna načela raspolaganja državnim poljoprivrednim zemljištem na području Općine Sirač, odnosno zaštita i održavanje zemljišta u funkciji poljoprivredne proizvodnje uzimajući u obzir tradicijsku proizvodnju ovog kraja i specifičnosti pojedinih poljoprivrednih površina.

Raspolaganje poljoprivrednim zemljištem u vlasništvu države predstavlja: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.

Poljoprivrednim zemljištem u vlasništvu države raspolaže se temeljem Programa raspolaganja poljoprivrednim zemljištem u vlasništvu RH.

Program raspolaganja poljoprivrednim zemljištem u vlasništvu RH za Općinu Sirač predstavlja opći akt koji se sukladno Zakonu o pravu na pristup informacijama (Narodne novine, broj 25/13, 85/15) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Program raspolaganja poljoprivrednim zemljištem u vlasništvu RH za Općinu Sirač stavljen je na savjetovanje s javnošću 17. veljače 2020. godine i nalazio se na internetskim stranicama Općine Sirač sve do 17. ožujka 2020 godine. Tijekom provođenja javnog savjetovanja očitovanje na prijedlog programa nije dostavio ni jedan dionik. Prijedlog programa izmijenjen je i dopunjen u postupku prethodne ocjene prihvatljivosti za ekološku mrežu, te se isti ponovno upućuje na savjetovanje s zainteresiranom javnošću.

Savjetovanje s javnošću započet će internetskom objavom nacrta Program raspolaganja poljoprivrednim zemljištem u vlasništvu RH za Općinu Sirač na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Programa raspolaganja poljoprivrednim zemljištem u vlasništvu RH za Općinu Sirač uputit će se na donošenje Općinskom vijeću Općine Sirač.